ข้อบัญญัติองค์การบริหารส่วนตำบลแม่ก๊าข้อบัญญัติองค์การบริหารส่วนตำบลแม่ก๊าเรื่องการจัดการมูลฝอย พ.ศ. ๒๕๕๗ โดยที่เป็นการสมควรตราข้อบัญญัติองค์การบริหารส่วนตำบลแม่ก๊าว่าด้วยการจัดการมูลฝอยอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๒๐ มาตรา ๕๔ มาตรา ๕๕ มาตรา ๕๘ และมาตรา ๖๕ แห่งพระราชบัญญัติการสาธารณสุขพ.ศ. ๒๕๓๕ องค์การบริหารส่วนตำบลแม่ก๊าโดยความเห็นชอบของสภาองค์การบริหารส่วนตำบลแม่ก๊าและนายอำเภอสันป่าตองจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลแม่ก๊าเรื่อง การจัดการมูลฝอย พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลแม่ก๊าตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกข้อบัญญัติองค์การบริหารส่วนตำบลแม่ก๊าเรื่อง การจัดการมูลฝอย พ.ศ. ๒๕๕๔ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้มูลฝอย หมายความว่า เศษกระดาษเศษผ้า เศษอาหาร เศษสินค้า เศษวัตถุ ถุงพลาสติก ภาชนะใส่อาหาร เถ้า มูลสัตว์ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่นและหมายความรวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชุนมูลฝอยติดเชื้อ หมายความว่ามูลฝอยที่เป็นผลมาจากกระบวนการให้การรักษาพยาบาลการตรวจชันสูตรศพ การใช้สัตว์ทดลองมูลฝอยอันตราย หมายความว่ามูลฝอยที่มีองค์ประกอบทั้งหมดหรือเพียงบางส่วน ที่อาจทำให้เกิดอันตรายอันเนื่องมาจากปริมาณความเข้มข้น คุณภาพทางกายภาพ เคมี และชีวภาพ เช่น ประเภทติดไฟง่ายสารกัดกร่อน สารประเภททำให้เกิดอันตรายเจ้าพนักงานท้องถิ่น หมายความว่านายกองค์การบริหารส่วนตำบลแม่ก๊าเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕อาคาร หมายความว่า ตึกบ้านเรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้ข้อ ๕ การเก็บ ขนหรือกำจัดมูลฝอยในเขตองค์การบริหารส่วนตำบลแม่ก๊าให้เป็นอำนาจขององค์การบริหารส่วนตำบลแม่ก๊าในการดำเนินการตามวรรคหนึ่งองค์การบริหารส่วนตำบลแม่ก๊าอาจร่วมกับหน่วยงานของรัฐหรือราชการส่วนท้องถิ่นอื่นดำเนินการภายใต้ข้อตกลงร่วมกันก็ได้ในกรณีที่มีเหตุอันสมควรองค์การบริหารส่วนตำบลแม่ก๊าอาจมอบให้บุคคลใดดำเนินการตามวรรคหนึ่งแทนภายใต้การควบคุมดูแลขององค์การบริหารส่วนตำบลแม่ก๊าหรืออาจอนุญาตให้บุคคลใดเป็นผู้ดำเนินกิจการรับทำการเก็บ ขนหรือกำจัดมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการก็ได้บทบัญญัติตามข้อนี้ และข้อ ๙มิให้ใช้บังคับกับการจัดการของเสียอันตรายตามกฎหมายว่าด้วยโรงงานแต่ให้ผู้ดำเนินกิจการโรงงานที่มีของเสียอันตราย และผู้ดำเนินกิจการรับทำการเก็บขนหรือกำจัดของเสียอันตรายดังกล่าว แจ้งการดำเนินกิจการเป็นหนังสือต่อเจ้าพนักงานท้องถิ่นข้อ ๖ ให้เจ้าพนักงานท้องถิ่นประกาศกำหนดเขตพื้นที่การให้บริการเก็บขนหรือกำจัดมูลฝอย หรือเขตพื้นที่ที่องค์การบริหารส่วนตำบลแม่ก๊ามอบให้บุคคลอื่นดำเนินการแทนหรือเขตพื้นที่การอนุญาตให้บุคคลใดดำเนินกิจการโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการในเขตอำนาจขององค์การบริหารส่วนตำบลแม่ก๊าและระเบียบปฏิบัติได้ตามความจำเป็นข้อ ๗ เจ้าของหรือผู้ครอบครองอาคารหรือสถานที่ซึ่งอยู่ในเขตพื้นที่การให้บริการเก็บขนหรือกำจัดมูลฝอยขององค์การบริหารส่วนตำบลแม่ก๊า หรือเขตพื้นที่ที่องค์การบริหารส่วนตำบลแม่ก๊ามอบให้บุคคลอื่นดำเนินการแทนจะต้องเสียค่าธรรมเนียมการให้บริการแก่องค์การบริหารส่วนตำบลแม่ก๊าตามอัตราที่กำหนดไว้ท้ายข้อบัญญัตินี้ทั้งนี้การจะกำหนดอัตราค่าธรรมเนียมการกำจัดมูลฝอยองค์การบริหารส่วนตำบลแม่ก๊า จะต้องดำเนินการให้ถูกต้องด้วยสุขลักษณะตามที่กำหนดในกฎกระทรวงข้อ ๘ เพื่อประโยชน์ในการรักษาความสะอาดและการจัดระเบียบในการเก็บขน และกำจัดมูลฝอยในกรณีที่ยังไม่มีกฎกระทรวงว่าด้วยการจัดการมูลฝอยใช้บังคับในเขตองค์การบริหารส่วนตำบลแม่ก๊าการจัดการมูลฝอยให้ปฏิบัติตามข้อบัญญัติดังต่อไปนี้(๑) ห้ามผู้ใดทำการถ่าย เท ทิ้งหรือทำให้มีขึ้นซึ่งมูลฝอยในที่หรือทางสาธารณะนอกจากในที่ที่องค์การบริหารส่วนตำบลแม่ก๊าจัดไว้ให้(๒) เจ้าของหรือผู้ครอบครองอาคารหรือสถานที่ใด ๆต้องจัดให้มีที่รองรับมูลฝอยที่ถูกสุขลักษณะอย่างเพียงพอและเหมาะสมตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขประกาศกำหนดกรณีสถานพยาบาลต้องมีการแยกเก็บมูลฝอยติดเชื้อออกจากมูลฝอยทั่วไปกรณีโรงงานอุตสาหกรรมให้เก็บรวบรวมกากอุตสาหกรรมที่เป็นพิษแยกเฉพาะเพื่อนำส่งกรมโรงงานอุตสาหกรรมกำจัดต่อไป(๓) เจ้าของหรือผู้ครอบครองสถานที่ อาคาร หรือเคหสถานต้องรักษาบริเวณสถานที่ อาคาร หรือเคหสถานซึ่งตนเป็นเจ้าของอยู่หรืออยู่ในครอบครองของตน ไม่ให้มีมูลฝอยหรือมีการถ่ายเท หรือทิ้งมูลฝอยซึ่งขัดต่อสุขลักษณะ(๔) ห้ามผู้ใดถ่ายเททิ้งหรือทำให้มีมูลฝอยในที่ หรือทางสาธารณะและสถานที่เอกชนอื่นใด ยกเว้นในที่ที่องค์การบริหารส่วนตำบลแม่ก๊าอนุญาตให้จัดตั้งหรือจัดตั้งไว้ให้โดยเฉพาะหรือเขตที่องค์การบริหารส่วนตำบลแม่ก๊าประกาศให้เป็นเขตพื้นที่ทิ้งมูลฝอยผู้ใดฝ่าฝืนมีโทษปรับไม่เกินหนึ่งพันบาท(๕) ถ้าเจ้าพนักงานท้องถิ่นเห็นว่าสถานที่ อาคาร หรือบริเวณใดควรทำการเก็บขนมูลฝอยไปทำการกำจัดให้ถูกต้องด้วยสุขลักษณะยิ่งขึ้นโดยเรียกเก็บค่าธรรมเนียมเก็บ ขนเมื่อองค์การบริหารส่วนตำบลแม่ก๊าได้มีหนังสือแจ้งแก่เจ้าของและหรือผู้ครอบครองอาคารหรือสถานที่นั้นทราบล่วงหน้าไม่น้อยกว่า ๑๕ วันหรือเมื่อได้ปิดประกาศกำหนดบริเวณเก็บขนมูลฝอย ณที่เปิดเผยในบริเวณที่กำหนดไม่น้อยกว่า ๓ แห่ง เป็นเวลาไม่น้อยกว่า ๑๕ วันนับแต่วันประกาศแล้ว เจ้าของและหรือผู้ครอบครองสถานที่ อาคาร หรือเคหสถานจะต้องให้เจ้าหน้าที่ของเจ้าพนักงานท้องถิ่นหรือบุคคลผู้ได้รับอนุญาตจากเจ้าพนักงานท้องถิ่นแต่ฝ่ายเดียวเท่านั้นทำการเก็บขนมูลฝอยจากสถานที่อาคารหรือเคหสถานซึ่งตนเป็นเจ้าของหรือครอบครองโดยเก็บค่าธรรมเนียมเก็บขนขยะมูลฝอยตามอัตราที่กำหนดไว้ท้ายข้อบัญญัตินี้(๖) เจ้าของหรือผู้ครอบครองอาคาร หรือสถานที่ ซึ่งอยู่นอกบริเวณเก็บขนสิ่งปฏิกูลมูลฝอยตาม (๕) ต้องเก็บ ขน กำจัดมูลฝอยตามคำแนะนำของเจ้าพนักงานสาธารณสุขหรือเจ้าพนักงานท้องถิ่นให้ถูกต้องด้วยลักษณะตามสภาพ หรือลักษณะการใช้อาคารหรือสถานที่นั้น ๆ(๗) อาคารชั่วคราวของคนงานก่อสร้าง ต้องจัดให้มีที่รองรับมูลฝอยและให้เจ้าของหรือผู้ครอบครองอาคารดังกล่าว ต้องปฏิบัติให้ถูกต้องด้วยสุขลักษณะเกี่ยวกับการเก็บขน และกำจัดขยะมูลฝอย ดังนี้(๗.๑)ผู้จัดสร้างอาคารชั่วคราวสำหรับคนงานก่อสร้างต้องจัดให้มีถังขยะที่ไม่รั่วซึมและมีฝาปิดทุกครอบครัวและมีที่รองรับขยะรวม ขนาดความจุ ๒๐๐ ลิตร ต่อ ๖๐ คน ต่อวัน และมีการปกปิดป้องกันสัตว์พาหะนำโรคได้(๗.๒) ผู้ครอบครองอาคาร (คนงานก่อสร้าง)ต้องเก็บกวาดขยะมูลฝอยลงถังขยะโดยเฉพาะขยะเปียกต้องเก็บในถังขยะที่มีฝาปิดหรืออาจเก็บในถุงพลาสติกที่มัดปากถุงมิดชิดข้อ ๙ ห้ามผู้ใดดำเนินกิจการรับทำการเก็บขน หรือกำจัดมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับใบอนุญาตจากเจ้าพนักงานท้องถิ่นข้อ ๑๐ ผู้ใดประสงค์จะเป็นผู้ดำเนินกิจการรับทำการเก็บขน หรือกำจัดมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการในเขตองค์การบริหารส่วนตำบลแม่ก๊าจะต้องยื่นคำขอรับใบอนุญาตตามแบบที่กำหนดไว้ท้ายข้อบัญญัตินี้พร้อมกับเอกสารและหลักฐาน ดังต่อไปนี้(๑)สำเนาบัตรประจำตัวประชาชน/ข้าราชการ/พนักงานรัฐวิสาหกิจพร้อมสำเนารับรองถูกต้อง ๑ฉบับ(๒) สำเนาทะเบียนบ้านพร้อมสำเนาที่รับรองถูกต้อง ๑ ฉบับ(๓) สำเนาใบอนุญาตตามกฎหมายที่เกี่ยวข้อง(๔)สำเนาหนังสือรับรองการจดทะเบียนนิติบุคคลพร้อมแสดงบัตรประจำตัวประชาชนของผู้แทนนิติบุคคล(ในกรณีที่ผู้ขออนุญาตเป็นนิติบุคคล)(๕) หนังสือมอบอำนาจในกรณีที่เจ้าของกิจการไม่มายื่นขอรับใบอนุญาตด้วยตัวเอง(๖) ใบรับรองแพทย์ข้อ ๑๑ เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดไว้ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้งครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นแล้วแต่กรณีข้อ ๑๒ ผู้ได้รับอนุญาตต้องมารับใบอนุญาตภายในสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในกำหนดเวลาดังกล่าวโดยไม่มีเหตุอันสมควรให้ถือว่าสละสิทธิ์ข้อ ๑๓ ในการดำเนินกิจการผู้ได้รับใบอนุญาตต้องปฏิบัติตามหลักเกณฑ์วิธีการและเงื่อนไข ดังต่อไปนี้(๑) กิจการเก็บขนมูลฝอย(๑.๑) รถเก็บขนมูลฝอยทุกคันต้องได้รับการออกแบบประกอบและสร้างให้มีลักษณะถูกต้องตามกฎหมายขนส่งทางบก และกฎหมายอื่น ๆที่เกี่ยวข้อง สามารถป้องกันการปลิวตกหล่นของมูลฝอยและการรั่วไหลของน้ำเสียจากมูลฝอยในขณะเก็บและขนย้ายมูลฝอยไปยังสถานที่กำจัด(๑.๒) รถเก็บขนมูลฝอยทุกคันต้องมีข้อความติดด้านข้างและด้านหลังรถดังนี้รถเก็บขนมูลฝอยได้รับอนุญาตจากองค์การบริหารส่วนตำบลแม่ก๊าใบอนุญาตเลขที่.............../.............ชื่อบริษัทหรือเจ้าของกิจการ พร้อมหมายเลข(ด้วยตัวหนังสือขนาดที่เห็นชัดเจน)(๑.๓) ผู้ได้รับอนุญาตต้องจัดให้มีพนักงานขับรถ พนักงานเก็บขนมูลฝอยตลอดจนวัสดุอุปกรณ์ประกอบการเก็บขนมูลฝอยอย่างเพียงพอและเหมาะสมต่อการปฏิบัติงานเก็บขนมูลฝอย(๑.๔) ผู้ปฏิบัติงานต้องผูกผ้าปิดปาก จมูกสวมถุงมือขณะทำการเก็บขนมูลฝอย(๑.๕)ผู้ได้รับอนุญาตจะต้องทำการเก็บขนมูลฝอยที่ทำการจัดเก็บแล้วนั้นไปยังสถานที่กำจัดมูลฝอยห้ามนำไปถ่ายเท หรือทิ้งในที่สาธารณะ(๑.๖) ในการปฏิบัติงาน ผู้ได้รับอนุญาตต้องควบคุมดูแลมิให้มีการดำเนินการเก็บขนมูลฝอยในลักษณะไม่ปลอดภัยในการทำงานหรือทำให้เกิดการละเมิดต่อผู้อื่น(๑.๗) ในกรณีที่มีการจัดกิจกรรมพิเศษ เช่น งานประจำท้องถิ่น งานนักขัตฤกษ์ต่างๆ ตลอดจนงานเทศกาลต่าง ๆ ซึ่งจัดโดยองค์การบริหารส่วนตำบลแม่ก๊าหน่วยงานราชการหรือหน่วยงานเอกชนองค์การบริหารส่วนตำบลแม่ก๊าจะแจ้งให้ผู้รับจ้างทราบล่วงหน้าเพื่อการจัดเก็บขนมูลฝอยในบริเวณที่มีการจัดงานเป็นพิเศษในช่วงระหว่างงานและเมื่อเสร็จสิ้นแล้วโดยผู้รับจ้างไม่อาจคิดค่าเพิ่ม(๑.๘ ) ผู้รับจ้าง ต้องจัดให้มีการตรวจสุขภาพของผู้ปฏิบัติงาน อย่างน้อยปีละ๑ ครั้ง (เพื่อคุ้มครองสุขภาพของผู้ปฏิบัติงาน)(๑.๙) ผู้รับจ้างเก็บ ขน มูลฝอย จะเก็บค่าบริการเป็นพิเศษเพิ่มจากที่องค์การบริหารส่วนตำบลแม่ก๊ากำหนดไว้ไม่ได้(๒) กิจการกำจัดมูลฝอย(๒.๑) ในการกำจัดมูลฝอยผู้ได้รับอนุญาตต้องปฏิบัติตามคำแนะนำของเจ้าพนักงานสาธารณสุขและหรือตามคำสั่งของเจ้าพนักงานท้องถิ่น(๒.๒) สถานที่กำจัดมูลฝอยด้วยวิธีฝังกลบต้องเป็นสถานที่ซึ่งเจ้าพนักงานสาธารณสุขหรือเจ้าพนักงานท้องถิ่นเห็นชอบตามเกณฑ์การคัดเลือกพื้นที่ของสถานที่ฝังกลบมูลฝอยท้ายข้อบัญญัตินี้ข้อ ๑๔ บรรดาใบอนุญาตที่ออกให้ตามข้อบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลแม่ก๊าเท่านั้นการขอต่ออายุใบอนุญาต จะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตการขอต่ออายุใบอนุญาตและการอนุญาตให้ต่ออายุใบอนุญาตให้เป็นไปตามหลักเกณฑ์ วิธีการและเงื่อนไขที่เจ้าพนักงานท้องถิ่นประกาศกำหนดข้อ ๑๕ ผู้ได้รับใบอนุญาตต้องเสียค่าธรรมเนียมการออกใบอนุญาตตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการขอต่ออายุใบอนุญาตตลอดเวลาที่ยังดำเนินกิจการนั้นถ้ามิได้เสียค่าธรรมเนียมภายในเวลาที่กำหนดให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ ๑๖ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลแม่ก๊าข้อ ๑๗ ผู้ได้รับใบอนุญาตให้เป็นผู้ดำเนินกิจการตามข้อบัญญัตินี้จะพึงเรียกเก็บค่าบริการจากผู้ใช้บริการได้ไม่เกินอัตราค่าบริการขั้นสูงตามที่กำหนดไว้ท้ายข้อบัญญัตินี้ข้อ ๑๘ ผู้ได้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่าย ณสถานที่ประกอบกิจการตลอดเวลาที่ประกอบกิจการข้อ ๑๙ ในกรณีที่ใบอนุญาตสูญหาย ถูกทำลาย หรือชำรุดในสาระที่สำคัญให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลายหรือชำรุด ตามแบบที่กำหนดไว้ท้ายข้อบัญญัตินี้การขอรับใบแทนใบอนุญาตและการออกใบแทนใบอนุญาต ให้เป็นไปตามหลักเกณฑ์วิธีการและเงื่อนไข ดังต่อไปนี้(๑) ในกรณีใบอนุญาตสูญหายให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย(๒) ในกรณีใบอนุญาตถูกทำลาย หรือชำรุดในสาระที่สำคัญให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นประกอบด้วยข้อ ๒๐ ในกรณีที่ปรากฏว่าผู้รับใบอนุญาตตามข้อบัญญัตินี้ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ.๒๕๓๕ กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๒๑ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕(๓) ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุขพ.ศ. ๒๕๓๕ กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๒๒ คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าว ให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณภูมิลำเนาหรือสำนักทำการงานของผู้รับใบอนุญาตและให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่งแล้วแต่กรณีข้อ ๒๓ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ ๒๔ เจ้าของหรือผู้ครอบครองอาคารหรือสถานที่ใดๆ ที่อยู่นอกเขตพื้นที่การให้บริการเก็บ ขนมูลฝอยขององค์การบริหารส่วนตำบลแม่ก๊าหรือเขตพื้นที่การให้บริการของผู้ได้รับใบอนุญาตดำเนินกิจการรับทำการเก็บขนมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการต้องดำเนินการเก็บขน และกำจัดมูลฝอยให้ถูกต้องด้วยสุขลักษณะตามวิธีการที่เจ้าพนักงานท้องถิ่นโดยคำแนะนำของเจ้าพนักงานสาธารณสุขประกาศกำหนดข้อ ๒๕ ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามมาตรา๔๔ วรรคหนึ่ง แห่งพระราชบัญญัติการสาธารณสุข พ.ศ. ๒๕๓๕ ในเขตอำนาจขององค์การบริหารส่วนตำบลแม่ก๊าในเรื่องใดหรือทุกเรื่องก็ได้ข้อ ๒๖ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. ๒๕๓๕ข้อ ๒๗ ให้นายกองค์การบริหารส่วนตำบลแม่ก๊าเป็นผู้รักษาการตามข้อบัญญัตินี้และให้มีอำนาจออกระเบียบประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๐ สิงหาคม พ.ศ. ๒๕๕๗สมบัติเกียรติอนันต์นายกองค์การบริหารส่วนตำบลแม่ก๊า[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลแม่ก๊าเรื่อง การจัดการมูลฝอย พ.ศ. ๒๕๕๗ (แก้ไขเพิ่มเติมลำดับที่ ๑)[๒]๒. แบบคำขอรับใบอนุญาต/ต่ออายุใบอนุญาตประกอบกิจการจัดการมูลฝอย๓. ใบอนุญาตประกอบกิจการจัดการมูลฝอย๔. ใบแทนใบอนุญาตประกอบกิจการจัดการมูลฝอย(ดูข้อมูลจากภาพกฎหมาย)ข้อบัญญัติองค์การบริหารส่วนตำบลแม่ก๊า เรื่อง การจัดการมูลฝอย (ฉบับที่๒) พ.ศ. ๒๕๕๙[๓]ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลแม่ก๊าตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/ผู้จัดทำ๒๘ มกราคม ๒๕๕๘ปริญสินีย์/ผู้ตรวจ๒๘ มกราคม ๒๕๕๘ชนิกา/เพิ่มเติม๒๔ มกราคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๙ ง/หน้า ๑๓๔/๒๒ มกราคม ๒๕๕๘[๒] บัญชีอัตราค่าธรรมเนียมท้ายข้อบัญญัติองค์การบริหารส่วนตำบลแม่ก๊าเรื่อง การจัดการมูลฝอย พ.ศ. ๒๕๕๗ ลำดับที่ ๑ แก้ไขเพิ่มเติมโดยข้อบัญญัติองค์การบริหารส่วนตำบลแม่ก๊าเรื่อง การจัดการมูลฝอย (ฉบับที่ ๒) พ.ศ. ๒๕๕๙[๓] ราชกิจจานุเบกษาเล่ม ๑๓๓/ตอนพิเศษ ๓๐๗ ง/หน้า ๑๒๙/๒๗ ธันวาคม ๒๕๕๙